**Техническа спецификация за участие във вътрешен конкурентен избор с предмет:**

***„Доставка на рециклирана копирна хартия за нуждите на Държавна агенция за метрологичен и технически надзор”***

**I. Общи изисквания към всички продукти:**

Всички предлагани от участниците видове рециклирана копирна хартия следва да бъдат нови и неупотребявани; да бъдат произведени от качествени материали, осигуряващи нормална и безпроблемна експлоатация за периода на ползването им.

**II. Място и срок на доставка:**

**2.1. Срок на договора** – 1 година от датата на подписването му или до достигане на максималната му стойност, което от двете събития настъпи първо.

**2.2. Срок за изпълнение на доставките:** доставките ще се изпълняват както следва:

- за град София – един път месечно, до 3 (три) дни след писмена заявка от Възложителя;

- за останалите градове в страната – един път на тримесечие, до една седмица след писмена заявка от Възложителя.

**2.3.** **Място на доставка:** до местата за складиране в административните сгради на Възложителя в гр. София и страната, съгласно Приложение №4 към поканата за участие.

**III. Прогнозни количества рециклирана хартия за срока на изпълнение на договора:**

|  |  |
| --- | --- |
| **Вид хартия** | **Прогнозни количества** |
| [ХКР02] Хартия копирна, формат А4 /500 листа в опаковка/ 80 g/m2 рециклирана (опаковка) | 5100 броя |
| [ХКР03] Хартия копирна, формат А3 /500 листа в опаковка/ 80 g/m2, рециклирана (опаковка) | 100 броя |

***Забележка:*** *Броят на копирната хартия е прогнозен и Възложителят* ***не се задължава*** *да го заяви в посочените количества!*

**IV. Специфични изисквания:**

Участникът във вътрешния конкурентен избор е задължен да предложи в офертата си всички артикули, изброени в техническата спецификация. Предложените в офертата артикули трябва да отговарят на изискванията, посочени в настоящата спецификация, както следва:

* Изисквания към техническите показатели на **рециклираната копирна хартия**:

|  |  |  |
| --- | --- | --- |
| *Хартия за копиране 100% РЕЦИКЛИРАНА* | | |
| ***Показател*** | ***Стандарти или еквивалент*** | ***Изискване*** |
| *Формат* |  | *А4/А3* |
| *Маса на единица площ /g/m2* | *БДС EN ISO 536:2012* | *80* *± 3 g/m2* |
| *CIE* *Белота             D65/10(+UV)* | *БДС ISO 11475:2004* | *Min. 90* |
| *Непрозрачност %* | *БДС ISO 2471:2012* | *Min. 90 %* |
| *Съдържание на влага %* | *БДС EN ISO 287* | *Mах. 5.2 %* |
| *Дебелина /микрометри/* | *БДС EN ISO 534:2012* | *104±3* |
| *ISO Степен на белота (Яркост)* | *ISO 2470-1 2009* | *Min. 70%* |
| *Грапавост ml/min* | *БДС 17367:1995* | *Средно от двете страни 220 ± 50* |

В СЕВОП в техническото си предложение в Секцията Изисквания **т. 1.2.2,** участникът изтегля приложения Образец №2б, в него попълва вида, марката, модела и спецификацията на рециклираната копирна хартия, която предлага и го прикачва като отговор на въпроса.

Участниците доказват съответствието на предлаганата от тях копирна хартия чрез представяне на Техническа спецификация на хартията от производителя/информационен лист на продукта, от които да се виждат техническите характеристики на хартията. Участниците прилагат копие от спецификацията на производителя/информационния лист в своето **Техническо предложение в СЕВОП** **в т.1.2.3.**

**Забележка: Посочените в Техническото предложение на участника характеристики на предлаганата хартия трябва да съответстват на посочените в спецификацията на производителя.**

Всички сертификати и документи, с които се доказва съответствието на предлаганата от участника хартия следва да имат превод на български език и да са валидни към датата на провеждане на процедурата.